Missatge: Euskadi es queda a EspanyaSoraya Sáenz de Santamaría diu que el govern del PP està "molt preocupat" per una possible victòria de l'esquerra abertzale a les eleccions basques d'octubre. Però no m'ho crec gaire. Hi hagi el resultat que hi hagi, el PNB podrà governar amb total comoditat perquè PSE i PP li oferiran suport parlamentari gratuït a canvi, només, de no pactar amb Bildu.Així que, amb tota probabilitat, el PNB recuperarà el govern basc amb la raó d'estat a favor. Haurà d'aplicar algunes retallades en el pressupost, però el concert els continuarà protegint del naufragi general de l'economia espanyola. El PNB és un partit de classes mitjanes, però també és l'expressió política d'una classe dirigent basca que mantindrà el comandament del país. Amb tot guanyat, qui pensa en aventures sobiranistes? Si de cas, ja pactaran amb Bildu una part del procés de pau.El PNB és just el cas contrari de CiU. Al Govern català la raó d'estat li va en contra perquè Madrid necessita tots els diners per mantenir la seva pròpia classe dirigent i alguna capacitat d'inversió per continuar tenint autoritat. El PNB pot sobreviure dins d'Espanya, però CiU no. D'aquí l'obsessió convergent pel pacte fiscal.O sigui que, al final, el concert basc ha acabat convertint-se en la garantia més eficaç d'una Euskadi espanyola. Històries de la crisi.http://www.naciodigital.cat/noticia/45927/euskadi/queda/espanya

Resposta: Més clar aigua. Tot bon espanyolista sap on està el perill potencial i ja van amb compte de posar l'atenció on cal. Els gallecs i els bascos poden tindre la radicalitat que vullguen, però no deixen de ser territoris amb 2 milions d'habitants, un d'ells amb pacte fiscal i l'altre un segle per darrere que la resta de l'Estat. El perill de la destrucció de l'Estat està un a un lloc amb la meitat del pes econòmic de l'estat, la meitat d'esportistes d'èlit, amb 14 milions, i amb 70000 metres quadrats. Si Espanya no comença a trencar-se per ahí no es trencarà per altre costat.